เจอโรม พาวเวลล์ ประธานธนาคารกลางสหรัฐฯ (Fed) ออกมาระบุเมื่อเดือนสิงหาคม ปี 2023 ว่า Fed อาจจำเป็นต้องขึ้นอัตราดอกเบี้ยเพิ่มเติม เพื่ออะไร
เจอโรม พาวเวลล์ ประธานธนาคารกลางสหรัฐฯ (Fed) ออกมาระบุเมื่อเดือนสิงหาคม ปี 2023 ว่า Fed อาจจำเป็นต้องขึ้นอัตราดอกเบี้ยเพิ่มเติม เพื่อรับมือกับอัตราเงินเฟ้อที่สูงขึ้นอย่างต่อเนื่อง ขณะเดียวกันก็ยอมรับความเสี่ยงที่เกิดจากเศรษฐกิจสหรัฐฯ ที่แข็งแกร่งขึ้น พร้อมกับเน้นย้ำว่า จะดำเนินการอย่างระมัดระวังในการตัดสินใจว่าจะกระชับนโยบายการเงินหรือไม่ เพื่อลดอัตราเงินเฟ้อให้เหลือ 2%

ในตลาดก็ยังให้มุมมองที่แตกเป็น 2 ฝั่ง ในรอบการประชุมเดือนกันยายน 2023 (19-20 กันยายน 2023) ฝั่งหนึ่งคาดว่า Fed ยังคงขึ้นดอกเบี้ยอีกครั้ง และจะคงดอกเบี้ยยาวตลอดปี 2023 และอีกฝั่งที่คาดว่า Fed จะคงดอกเบี้ยไว้

ถึงแม้ว่าอัตราเงินเฟ้อสหรัฐฯ จะลดลงจากจุดสูงสุดที่ 7% เหลือ 3.3% ในเดือนกรกฎาคม 2023 แต่พาวเวลล์ก็ยังตั้งข้อสังเกตว่า อัตราเงินเฟ้อ ‘ยังคงสูงเกินไป’ (เขายังคงเป้าหมายที่ 2%) และ Fed ยังคงเน้นเรื่องอัตราการว่างงานด้วย ซึ่งตัวเลขว่างงานสหรัฐฯ เดือนสิงหาคม 2023 เพิ่มขึ้น 187,000 ตำแหน่ง สูงกว่าที่คาดการณ์ ซึ่งอัตราว่างงานเพิ่มขึ้นแตะ 3.8% ใกล้เคียงกับเป้าหมายของ Fed ที่ 4% และมากกว่าที่ตลาดคาดไว้ที่ 3.5% จากสัญญาณที่ขัดแย้งกันในระบบเศรษฐกิจ เช่น การใช้จ่ายของผู้บริโภคที่แข็งแกร่งและภาคที่อยู่อาศัยที่อาจฟื้นตัว ทำให้ Fed พิจารณาถึงความเป็นไปได้ในการดำเนินนโยบายการเงินที่เข้มงวดยิ่งขึ้น 

แม้ว่า Fed ยังคงปักหลักการต่อสู้ที่ดุเดือดในการนำเงินเฟ้อกลับลงมาโดยให้กระทบต่อเศรษฐกิจน้อยที่สุด ซึ่งอาจจะเป็นเรื่องยากที่จะทำได้โดยไม่เกิดปัญหาอะไร แต่รายละเอียดพื้นฐานต่างมีแนวโน้มที่ดี ขณะที่ไตรมาสแรกปี 2023 อัตราการเติบโตทางเศรษฐกิจ (GDP) ของสหรัฐฯ อยู่ที่ 1.3% และไตรมาสที่ 2 ปี 2023ขยายตัว 2.4% ซึ่งออกมาดีเกินคาด และกองทุนการเงินระหว่างประเทศ (IMF) ยังปรับเพิ่มคาดการณ์ GDP สหรัฐฯ ปี 2023 เติบโต 1.7% และในปี 2024 เติบโต 1% ซึ่งต่ำกว่าปี 2023
ข่าวเศรษฐกิจและการเงิน,ความรู้ทางการเงิน